Alboraia i la Diputació de València aborden noves millores en el municipi en una reunió
30 de Gener de 2024

L'alcalde d'Alboraia, Miguel Chavarría, s'ha reunit amb el president de la Diputació de València, Vicent Mompó, i la regidora d'Urbanisme d'Alboraia, Ana Bru, per a abordar una sèrie de millores pendents per al municipi. Entre els temes tractats, destaca el projecte de les Tendes, que contempla la reurbanització de la carretera, la reorganització del trànsit i ajuda en la semaforització correcta.

Chavarría també ha sol·licitat ajuda amb el tram de carril bici que queda per completar des de la gasolinera prèvia a la passarel·la ciclopedestre nova que travessa la V-21 i connecta Santa Bàrbara amb Port Saplaya fins els tendes, connectant amb Almàssera. El projecte sencer serà tractat novament més endavant en una pròxima reunió amb Carreteres de la Diputació per a concretar les accions.

La reunió també va aprofundir en el Pla d'Inversions, pel qual Alboraia, gràcies a complir una sèrie de requisits, obté més de 2 milions d'euros per a realitzar projectes més costosos i urgents. Durant la trobada, Mompó també es va oferir a reforçar l'impuls turístic d'Alboraia i l'orxata artesanal.

Tots dos aspectes són clau en diverses millores del municipi a través del Pla de Sostenibilitat Turística (més de 2 milions d'euros aconseguits per a reformular el parc natural de Peixets, millorar les connexions ciclopedestres entre els tres nuclis urbans i reformar el xalet blau) i en el futur de l'horta productiva i el seu relleu generacional i de gran impacte en el comerç local i en l'ocupació.

Chavarría també va sol·licitar conjuminar esforços en temes que són competència de la Generalitat Valenciana, relacionats amb amb carreteres sobre la connexió entre nuclis per a poder coordinar aquesta millora de connexions.